《春日张永舒太学招同李湘北学士王北山给谏杜子静宫允张南溟比部雅集遁园次韵》
清代·郭棻

正欲降愁部酒兵，衔杯为爱遁园名。舌存未许谈时事，心老才知淡物情。

小鸟争来高阁噪，新花还向旧枝生。滦鱼易酿皆乡味，不羡张翰莼菜羹。

作者简介：（1622—1690）清直隶清苑人，字芝仙，号快庵、快圃。顺治九年进士。授检讨，历赞善。康熙间历官大理寺寺正、内阁学士。奏疏多直言，如停止圈田后仍有私圈之事，皆直陈不讳。工书法，与沈荃有南沈北郭之称。卒谥文清。有《学源堂集》等。